Exqrch/javanese-Komodo-pixelgpt huggingface dataset:
Akhir Fèbruari 2011, para kreditur nyetujui knggo merestrukturisasi utang Mandala dadi saham
70.58 persèn kreditur nyetujoni merestrukurisasi utang maskapé iki 2.4 triliun rupiah
Nalika April 2011, tim kurator nyatakake yèn Mandala bakal nindakaké operasine manèh ing wulan Mèi 2011
Maskapé iki banjur mestekake dewene beroperasi nalika wulan Juni 2011.
Minangka pérangan restrukturisasinya, maskapé iki uga ngalami pergantian kepemilikan saham.
Pemegang saham mayoritas ya iku PT Saratoga Investment Group ya iku 51%, lan dipeloni déning Tiger Airways saka Singapura ya iku 33%, lan 16% turahane diduwèni déning pemegang saham lawas lan para kreditor
Mandala ngecakaké one-single aircraft policy (kebijakan pengoperasian sak jinis pesawat), ya iku amung kanti ngoperasikake armada Airbus
saiki, Mandala nindakaké jinis pesawat Airbus A320 kanti kapasitas kursi 180 lan pesawat A319 kanti kapasitas 144 kursi
saliyané pesawate kang canggih, Mandala milih Airbus amarga teknologie kang ramah lingkungan lan efisien sajrone penggunaan bahan bakar
Jakarta-Singapore Medan-Singapore Jakarta-Kuala Lumpur Jakarta-Phuket Jakarta-Perth Jakarta-Makassar Jakarta-Medan Jakarta-Bandung Catatan liya
Cara restrukturisasi Mandala Airlines, ya iku ngerestrukturisasi utang dadi sahan déning para kreditur sarta panyekel saham, wujud pengulangan saka kang wis pernah kadadéan marang maskapé penerbangan nasional, Garuda Indonésia, kang ngalami krisis keuangan akibat krisis moneter kang dialami Indonésia nalika taun 1997.
Wong Tionghoa-Indonésia Suku bangsa Tionghoa (biyasa dipunsebut ugi Cinten utawi Cino) ing Indonésia inggih punika salah satunggaling ètnis ing Indonésia
Limrahipun nyebut piyambakipun kanthi istilah "Tenglang" (Hokkien), "Tengnang" (Tiochiu), utawi "Thongnyin" (Hakka)
Wonten ing basa Mandarin dipunsebut "Tangren" (Hanzi: 唐人, "tiyang Tang") utawi lajim dipunsebut "Huaren" (Hanzi Tradisional: 華人 ; Hanzi Sederhana: 华人)
Dipunsebut "Tangren" amargi sami kaliyan kasunyatan bilih tiyang Tionghoa-Indonésia mayoritas asalipun saking Cino selatan ingkang nyebut piyambakipun minangka tiyang Tang, déné tiyang Cino utara nyebut piyambakipun minangka tiyang Han (Hanzi: 漢人, Hanyu Pinyin: Hanren, "tiyang Han")
Leluhur tiyang Tionghoa-Indonésia nindakaken imigrasi kanthi bertahap wiwit ewunan taun kapungkur ingkang nglewati babagan niaga
Peranipun sapérangan medal wonten ing sajarah Indonésia, ugi sadéréngipun Républik Indonésia dipundeklarasikaken lan dumadi
Cathetan-cathetan saking Cino ngandharaken bilih kraton-kraton kuna ing Nuswantara sampun berhubungan kaliyan wangsa-wangsa ingkang kumawasa ing Cina
Faktor punika ingkang lajeng nyuburaken dedagangan lan lalu lintas barang punapa déné manungsa saking Cino nuju ing nuswantara ugi kosok wangsulipun
Sabibaripun nagara Indonésia mardika, tiyang Tionghoa ingkang kewarganagaraanipun Indonésia dipungolongaken minangka salah satunggaling suku wonten ing lingkup nasional Indonésia, kados déné Pasal 2 UU Nomor 12 Tahun 2006 tentang Kewarganagaraan Républik Indonésia
Tionghoa utawi tionghwa, inggih punika istilah ingkang dipundamel piyambak déning tiyang keturunan Cina ing Indonésia, ingkang asalipun saking tembung "zhonghua" wonten Basa Mandarin
Zhonghua wonten dhialèk Hokkian dipunlafalaken minangka "Tionghoa"
Wacana "Cung Hwa" sakboten-botenipun sampun dipunwiwiti taun 1880, inggih punika wontenipun pepinginan saking tiyang-tiyang ing Cina saperlu kabebas saking kekuwasan wangsa krajan lan mbenuk sawijining nagara ingkang langkung demokratis lan kiyat
Wacana punika ngantos kamireng déning tiyang asal Cina ingkang dumunung ing Indhiya Nèderlan ingkang nalika punika dipunsukani nama "Tiyang Cina"
Sekelompok tiyang asal Cina ingkang putra-putranipun lair ing Indhiya Nèderlan, ngraos prelu nyinaoni kabudayan lan basanipun
Nalika taun 1900, golongan punika ndhirikaken sekolah ing Indhiya Nèderlan, ing ngandhap naungan sawijining badan ingkang dipunsukani nama "Tjung Hwa Hwei Kwan", ingkang manawi dipunlafalaken ing Indonésia dados "Tiong Hoa Hwe Kwan" (THHK)
THHK wonten ing lampahipun boten kemawon maringi pendidikan basa lan kabudayan Cina, nanging ugi nuwuhaken raos persatuan tiyang-tiyang Tionghoa ing Indhiya Nèderlan, sesarengan kaliyan éwah-ewahaning istilah "Cina" dados "Tionghoa" ing Indhiya Nèderlan
Adhedhasar "Volkstelling" (sensus) nalika mangsa Indhiya Nèderlan, populasi Tionghoa-Indonésia dumugi 1.233.000 (2,03%) saking penduduk Indonésia ing taun 1930
Boten wonten data ingkang resmi babagan cacah populasi Tionghoa ing Indonésia dipunwedalaken pamaréntah wiwit Indonésia mardika
Nanging ahli antropologi Amérika, G.W
Skinner, wonten ing risetipun naté pmrakirakaken populasi masarakat Tionghoa ing Indonésia dumugi 2.505.000 (2,5%) nalik taun 1961
Wonten ing sensus penduduk nalika taun 2000, nalika pisanan responden sensus dipunsuwuni pirsa babagan asala etnisipun, namung 1% saking jumlah populasi Indonésia ngaku minangka Tionghoa
Prakiran kasar ingkang dipunpitadosi babagan cacah suku Tionghoa-Indonésia nalika punika inggih punika wonten ing kisaran 4%-5% saking sadaya cacah populasi Indonésia.
Tiyang Cinten Parit Tiyang Cinten Parit inggih punika sawijining komunitas suku Tionghoa-Indonésia ingkang dumunung ing laladan Kali Parit ing Pelaihari, Tanah Laut, Kalimantan Selatan
Sebutan Cina Parit punika ugi biyasa dipuntujukaken dhumateng para pekerja imigran penambangan timah ingkang dhateng ing pulo Bangka lan Pulo Belitung
Penamaan tiyang Cina Parit (Chinese Parit) dipun-ginakaken kanthi resmi minangka salah satunggaling golongan étnik ingkang dumunung Kalimantan Selatan miturut Museum Lambung Mangkurat (Museum Laladan Kalimantan selatan), amargi wiwit awal dhatengipun ing laladan punika tiyang Tionghoa dipunsebut minangka 'Urang Cina' wonten ing basa Banjar
Tiyang-tiyang Cina Parit punika dipundhatengaken kanthi langsung saking Tiongkok déning Alexander Hare, komisioner residen Inggris kanggé Kalimantan antawis taun 1812
Tiyang Tionghoa ing Kalimantan Selatan
Tiyang Tionghoa sampun rawuh ing Kalimantan Selatan nalika abad kaping 14 (Hikayat Banjar)
Kronik Cina Sajarah Dinasti Ming, nyathett kunjungan pedagang-pedagang Tionghoa nalika jaman jumenengipun Sultan Hidayatullah (ratu Banjar muslim kaping tiga)
Ing Banjarmasin, suku Tionghoa papan dunungipun ing sawijining kawasan ingkang dipunsebut 'Pacinan' (Chinezen Camp)
Déné istilah Tiyang Tionghoa Parit boten naté dipun-ginakaken sadèrèngipun lan minangka istilah ingkang boten kaloka minangka sawijining golongan etnik ing Kalimantan Selatan
Penamaan Tiyang Cina sampun lajim dipun-ginakaken ing Kalimantan limrahipun, lan sanès sawijining ingkang dipunmaksudaken minangka "penghinaan", nanging namung minangka penamaan etnik ingkang sampun dipun-ginakaken wiwit dangu ing laladan punika
Kawontenan komunitas tiyang Cina Parit ugi saged makili kawontenanipun suku Tionghoa sadayanipun ingkang wonten ing Kalimantan Selatan limrahipun
Ing cathetan déning pamaréntah kolonial Indhiya Nèderlan taun 1895, jumlah suku Tionghoa ingkang dumunung ing "Zuider en Ooster Afdeeling van Borneo" (Kalimantan selatan-Kalimantan tengah-Kalimantan timur) cacahipun sadaya wonten 4.525 jiwa (ingkang kakung 2.829)
Wiwit jaman rumiyin jumlah populasi ing katiga provinsi mau relatif sakedhik manawi kabanhingaken kaliyan laladan sanès-sanèsipun ing Borneo inggih punika Kalimantan barat, Sarawak lan Sabah ingkang cacahipun suku Tionghoanipun dumugi 40% saking populasi penduduk laladan-laladan mau
Ing Kalimantan tengah, Kalimantan selatan lan Kalimantan timur, suku Tionghoa boten kalebet ing wolung etnik paling ageng miturut sensus taun 2000 ing piyambak-piyambak provinsi mau.
Riyanto Aloysius Riyanto (wiyos wonten ing Surakarta, 23 November 1943 -séda ing Jakarta, 17 Juni 1994 kanthi yuswa 50 taun) punika satunggaling penyanyi lan komposer Indonésia
Wonten ing indhustri musik langkung kawéntar kanthi nama A
Aloysius Riyanto punika putra kaping 4 saking 9 sadulur
Daljono punika guru SGA lan dhosèn téyori musik wonten Akademi Musik ing Yogyakarta
Sasampunipun ngrekam lagu-lagunipun kaliyan penyanyi Tety Kadi ing Remaco taun 1967, Aloysius Riyanto damel band "4 nada" nanging sekawan taun salajengipun band punika bubar
Lajeng Aloysius Riyanto damel "Favourites Group" kanthi komposisi Mus Mulyadi, Tommy, Harry Tos, lan Is Hariyanto
lajeng dipunsekaraken malih déning Rano Karno lan Ria Irawan, sarta Chrisye lan Sophia Latjuba Penyanyi Internatinal "Teresa Teng" saking Taiwan Ugi pirsani
TAROM TAROM-Romanian Air Transport, lumrahé mung ingaran kanthi jeneng cekakan TAROM, iku maskapé pamaburan nasional lan maskapé pamaburan tuwa dhéwé sing isih operasi ing Rumania
Jeneng mèrek TAROM iku akronim saka #ALIH (Romanian Air Transport)
Kantor punjer dumunung ing terminal pambudhalan internasional Papan Anggegana Internasional Henri Coandă (sadurungé kaloka minangka papan anggegana Otopeni) ing Otopeni, cedhak Bucharest
Basis mligi ya iku ing Papan Anggegana Internasional Henri Coandă
TAROM duwé prejanjèn codeshare karo maskapé antarané: Armada
Armada TAROM terdiri dari pesawat sebagai berikut (padha 26 Juli 2010):
Kodhe maskapai pamaburan IATA KodHe maskapé pAMABURAN IATA ("IATA Airline Designators") iku kodhe sing dumadi saka rong aksara sing diwènèhaké déning IATA (Asosiasi Pengangkutan Udara Internasional) marang maskapé-maskapé pamaburan ing donya
Kodhe-kodhe iki mbentuk rong aksara pisanan siji kodhe pamaburan.
Kodhe maskapai pamaburan ICAO Kodhe maskapé pamaburan ICAO iku kodhe sing diwènèhaké déning Organisasi Pamaburan Sipil Internasional utawa "International Civil Aviation Organization" utawa dicekak ICAO marang maskapé pamaburan lan otoritas pamaburan
Kodhe maskapé pamaburan ICAO iki unik tumrap saben maskapé pamaburan
Kodhe maskapé pamaburan ICAO dumadi saka kodhe telung aksara sing kanthi pepak kadhaftar ing dhokumèn ICAO 8585: "Designators for Aircraft Operating Agencies, Aeronautical Authorities and Services"
Kombinasi-kombinasi tiga huruf tertentu tidak dipigunakaké kanggo ngéndhani konflik karo sistem aiya (kaya ta SOS)
Kodhe sing diwiwiti nganggo aksara Y lan Z dicadhangaké kanggo organisasi-organisasi pamaréntah
Saliyané kodhe kanggo maskapé pamaburan, ICAO uga ngetokaké kodhe tumrap papan anggegana.
Pratt & Whitney Canada Pratt & Whitney Canada (PWC atauP & WC) iku prodhusèn mesin pesawat Kanada
Markas PWC dumunung ing Longueuil, Quebec, ing sajabaning kutha Montreal
Parusahan iki wujud sawijining divisi saka parusahan Amerika Pratt & Whitney (P&W), parusahan iki uga wujud unit usaha saka United Technologies
United Technologies wis mènèhi mandhat donya marang PWC kanggo mesin pesawat sing luwih cilik nalika P & W Amérikah Sarékat ngembangaké lan mrodhuksi mesin sing luwih gedhé.
Minarèt ing Jam Minarèt ing Jam utawi Situs Menara Jam Afganistan (utawi asring kasebat Situs Jam kemawon) inggih punika salah sawijining yasan jam kuna ingkang wonten ing Afganistan
Wangunan punika madeg sewidak lima mèter wonten sawijining lembah ingkang kasar wonten ing persimpangan saking Hari lan kali Jam, udakara satus kilomèter sisih wétan Herat
Dipunbangun déning Sultan Ghurid Ghiyath al-Din Muhammad bin Sam (1163-1203)
Pamanggih sanèsipun déning Pinder-Wilson lan Sourdel-Thomine mratelakaken bilih taun madeging yasan punika inggih ing antawisipun 1194-1195 lan 1174-1175
Menara punika dipunyasa piyambak minangka méngeti penaklukan Ghurid dari Ghazna wontening taun 1173
Sisa-sisa permukiman ing sisih lèr Hari lan bukit ing sakanan keringipun sarta fragmen tembikar ingkang dipunkempalaken wonten ing tlatah kasebat nedahaken bilih situs sagd dados kutha krajan Ghurid ingkang sampun ical, Firuzkuh, ingkang dipunrisak kaliyan Genghis Khan wontening taun 1222
Sisa sawijining bètèng utawi puri katingal ing pucukipun bukit ing sisih wétan menara
Sedaya situs jam punika kadamel saking bata, menara punika kapérang saking wujud silindris ingkang ambanipun 7 mèter ing dhasar segi wolu
Wonten kalih andha spiral, dipunaksés saking lawang tunggal ing sanginggilipun siti, sasanesipun nyawisaken aksés kakalih balkon wonten ing nginggilipun batang ngandhap lan tengah-tengah ngantos dumugi batang nginggil, tumuju enem ruang berkubah
Kalih menara saking menara poros gadah rubeda saking strukturalipun
Batang ngandhap ingkang amba kadamel saking témbok kandel ngupengi kalih andha spiral ing pusat, minggah ing kadhuwuran tigang dasa wolu mèter, kanthi diameter éksterior kirang saking 9,7 mèter ing dhasar lan 6 mèter ing nginggil
Batang nginggil ingkang ciyut, suwalikipun, gadhah "void" pusat mbentang kaliyan enem kubah 'cross" ngaso ing patang penopang internal
Andha wonten mriki dipunsaluraken wonten ing salebeting ruang ciyut ing antawisipun témbok lan penopang
Dékorasi kaya menara, sapérangan ageng bertahan lsn dipunanalisis ksnthi detail déning Sourdel-Thomine
Poros nginggil fituripun tigang pita ("band") epigrafi – satunggal ing ngandhap lan kalih ing ngandhapipun balkon urut kalih – ingkang ngandhut syahadat kasebat, Al-Quran ayat-ayat saking salebeting Surah al-Saff lan nama Ghiyath al-Din, piyambak-piyambak
kalih "band" andhap dipunpisahaken kanthi "band" dékoratif kandel ingkang nedahaken motip vas simbolis kapanggih wonten ing puraGhazna saking Mas’ud III lan koin ingkang dipunterbitaken wonten ing Firuzkuh
Poros ngandhap dipuntutupi sadayanipun kaliyan wolung panel ubin vértikal ingkang nuju ing sawijining "band" épigrafi kandel ing ngandhapipun balkon kapisan
Saben panel wonten ing mriki wujud fituripun geometris dipunbingkai kanthi tulisan Kufi kontinu lan dipunisi kanthi jalinan pola-pola géometris
Motif Kepang ing panel mujur wétan lan ngilen, ingkang mratandhani lawang mlebetipun ingkang asli lan arah kéblat, dipunbentenaken kanthi pangginaan lintang ingkang pucukipun wonten wolu
Prasasti ingkang asipat péngetan ing sanginggiling panel kalebet nama kaliyan judhul pengetan saking Ghiyath al-Din, dipunserat wonten ing salebeting skrip Kufi ingkang wonten ukiran kembang dipunsorot kaliyan pirus ubin
Bab punika dipunbingkai kanthi band-band saking manéka warni genteng amba, kalebet sapérangan bunderan lan "roundels" dipunjangkepi kaliyan sisipan kembang
sawijining seratan kursif, dipunpanggenaken wonten ing tengah nginggilipun panel wétan, maringaken nama arsiték, Ali bin Ibrahim dari Nisyapur
Fragmén ingkang sisa saking "band" epigrafi kagangsaling dhasar nedahaken menara punika inggih kalebet judhul saking sultan Ghurid wonten ing skrip Kufi kusut
Pemantapan upaya kanggé Menara Jam dipunwiwiti wonten ing taun 1960 nyusul survei ingkang dipuntindhakaken déning "Instituto Italiano per il Media ed Estremo Oriente (ISMEO)" ingkang paring penget bilih karisakan ingkang dipunsebabaken kaliyan érosi siti ing dhasar menara
Sawijing bendungan sementara dipunyasa ngnagge watu lan kayu ing 1963-1964, lan dipundhereki kanthi pambangunan témbok bronjong déning UNESCO wonten ing taun 1978
Upaya nglestarékaken dipunmandegaken kaliyan perang sipil malih wonten ing taun 1999 lan wonten ing taun 2001 kanthi pambangunan témbok tambahan lan "gabions" wonten ing sadawaning kali Jam lan Hari
Menara lan ugi situs arkéologi ing sakanan keringipun sampun dipun-gantos ing salebeting pratélan Situs Warisan Donya UNESCO ing bebaya taun 2002
Penggalian ilégal wiwit taun 2001 sampun mbahayakaken integritas historis saking situs arkéologi.
Bèri biru Bèri Biru (Blueberry) ya iku salah sawijiné tetuwuhan kang kalebu anggota génus Vaccinium
Tuwuhan iki asalé saka Amérika pérangan lor
Woh blueberry awerna ijo pucet nalika durung mateng, banjur malih dadi ungu nalika wis mateng
Woh mau padatan duwé amba 5–16 mm lan duwé kaya déné makutha ing pérangan ngisoré
Wujud kembangé kaya bèl, awerna putih, abang, utawa jambon pucet, trakadhang uga awerna ijo
Ana sawatara spésies blueberry kang bisa dipangan, antarané "Vaccinium angustifolium", "Vaccinium virgatum", "Vaccinium elliottii", lan "Vaccinium corymbosum"
Woh bèri biru ngandhut manéka jinis gizi, tuladhané sawatara mineral kaya ta mangan, kalsium, fosfor, zaét besi, kalium, lan sèng
Bèri biru uga ngandhut vitamin B1, B2, B3, vitamin E, vitamin K, karbohidrat, lan lemak
Kandhutan mangan lan vitamin K ing woh blueberry kang akèh bisa nyukupi kabutuhan padinan kanggo awak ya iku mangan 20% lan vitamin K 24 %
Kejaba iku blueberry uga ngandhut antosianin (sawijiné pigmen tetuwuhan kang asifat antioksidan), proantosianidin, resveratrol, flavonol, lan tanin kang kabukti bisa ngalang-alangi tuwuhé sèl kanker
Mbakar Lemak nganti 73%
Woh bèri biru ora mung apik kanggo kasarasan manungsa amarga kandhutan vitamin lan mineral, nanging uga duwé mupangat kanggo wong sing kepéngin ngudhunaké bobot awaké
Kandhutan zat tartamtu ing blueberry bisa mbantu mbakar lemak ing awak
Panalitiyan paling anyar nemu bilih blueberry bisa mbakar lemak nganti 73% yèn dipangan kanthi dosis dhuwur
Miturut sawijiné studi kang ditindakaké panaliti ing "Texas Woman’s University", blueberry bisa mecah sèl lemak sarta ngendhek pambentukan jaringan lemak anyar ing tikus, saéngga blueberry bisa dadi gegaman ampuh kanggo ngayahi obesitas
Zat kang bisa mecah sèl emak mau ya iku polifenol, ya iku saklompok senyawa kimia kang uga tinemu ing woh-wohan liya
Kasil panalitiyan mbuktèkaké bilih polifenol bisa ngethok sèl-sèl lemak nganti 73 % yèn dosis dhuwur lan 27% yèn dosisé sithik
Panalitiyan babagan khasiat blueberry kang bisa ngelongi lemak uga ditindakaké déning tim panaliti saka Universitas Michigan, Amérikah Sarékat
Perkawis iku diandharaké sawisé nganakaké pancoban tumrap tikus kang nindakaké diet kanthi mangan blueberry sing akèh
Lemak ing tikus pancoban mau kélong sawisé diet
Lemak kang ana ing weteng iku salah sawijiné sabab kang njalari lelara jantung lan diabetes
Kanthi ngelongi lemak ing weteng uga bisa ngudhunaké kolesterol
Lan salah sawijiné carané ya iku mangan woh blueberry
kandhutan antioksidan kang dhuwur ing woh blueberry uga nuwuhaké sistem nyimpen lemak ing awak dadi malih lan luwih rikat ngéwahi glukosa dadi tenaga
Saéngga lemak ora ngendhek suwé ing awak
Woh blueberry ngandhut unsur kimia mangan kang kalebu zat anti peradangan kang kanthi cara ora langsung bisa nlancaraké ilèn getih lan ngundhakaké "kapasitas daya ingat"
Kaya kang diandharaké Jeremy Spencer saka Departemen Dinas Makanan Biosains, Inggris kang dilansir déning BBC bilih kasil panalitiyan mbuktèkaké yèn blueberry apik banget kanggo awak lan bisa nguwataké "kapasitas memori".
Samaratungga Sri Maharaja Samarotungga utawi ingkang asring dipunserat kanthi seratan Samaratungga inggih punika raja saking Karajan Medang saking Wangsa Syailendra ingkang jumeneng nata ing taun 792-835
Nalika jumeneng natanipun, Samaratungga langkung nengenaken anggènipun ngrembakakaken agama saha budaya
Ing taun 825, Samaratungga saged ngrampungaken asiling cipta Candhi Barabudhur ingkang sapunika kalebet salah satunggaling keajaiban dunya
Kangge ngiyataken aliansi ing antawisipun wangsa Syailendra, Samaratungga lajeng nikah kaliyan Dewi Tara, putrinipun Dharmestu
Saking asiling nikah, lajeg saged nurunaken putranipun minangka raja salajengipun inggih punika Balaputradewa saha Pramodhawardhani ingkang lajeng nikah kaliyan Rakai Pikatan, putranipun Sri Maharaja Rakai Garung, raja kaping gangsal saking Karajan Medang
Namaniipun Samaratungga punika saged dipunmangertos saking Prasasti Kayumwungan utawi Prasasti Karangtengah ingkang dipunserat ing tanggal 26 Mèi 824
Wonten ing prasasti kasebat dipunandharaken bilih Samaratungga punika gadhah putri ingkang dipunparingi nama Pramodhawardhani ingkang ngresmèkaken satunggaling "jinalaya" ingkang éndah sanget
Prasasti punika dipunangge gadhah gegayutan kaliyan dipunbangunipun Candhi Borobudhur
Prasasti Kayumwungun kapérang dados kalih pérangan
Pérangan ingkang kaping pisan inggih mawi Basa Sansekerta ingkang wosipun ingkang sampun dipunandharaken ing nginggil wau
DEene pérangan ingkang kaping kalih inggih kaserat mawi basa Jawa Kuno ingkang dipunwedalaken déning Rakai Patapan Mpu Palar ingkang sampun paring bebungah dhateng sapérangan désa minangka "sima swatantra" ingkang ugi ndhèrèk ngrawat candhi Jinalaya wau
Miturut téyorinipun Slamet Muljana bilih Samaratungga punika identik kaliyan Rakai Garung, ingkang saged jumeneng nata ing Karajan Medang sadèrèngipun taun 819 (punika miturut Prasasti Pengging)
Candhi Borobudhur dipunresmekaken déning Pramodhawardhani, sang putri makutha (miturut Prasasti Kayuwungan) ing taun 824
Lan ing taun punika Samaratungga dipunanggep taksih sugeng
Lajeng miturut Prasasti Kahulunan ing taun 824 dipunsebataken tokoh Sri Kahulunan ingkang sampun netepaken sapérangan désa minangka laladan perdikan kanggé ngrawat "Kamulan Bhumisambhara" (jeneng asli Candhi Borobudhur)
Wonten kalih tapsir tokoh Sri Kahulunan punika, inggih punika permaisuri utawi ibu suri
Wonten ing prasasti punika boten dipunsebataken malih jeneng Samaratungga, saéngga dipunanggep ing taun punika Samaratungga sampun séda
Ing taun punika dipunanggep masa pamarentahanipun Rakai Pikatan
Manawi Sri Kahulunan ateges permaisuri mila punika inggih Pramodawardhani
Nanging manawi ingkang dipunmaksud Sri Kahulunan punika ibu suri, mila punika ateges permaisuri Samaratungga
Dados, saking sadaya analisis asiling panaliten, dangunipun masa papréntahan Samaratungga dipunanggep sadèrèngipun taun 819 ngantos sadèrèngipun taun 842.
Kertajaya Sri Maharaja Kertajaya inggih punika raja ingkang kaping pungkasan ingkang jumeneng nata ing karajan Kediri wiwit taun 1194-1222
Ing pungkasaning wekdal pamarentahanipun Kertajaya dipunasoraken déning Ken Arok saking Tumapel utawi Singhasari, ingkang punika nandakaken titik pungkasaning Karajan Kadiri
Ing masa pamaréntahanipun wonten kathah konflik ingkang kadadosan ing antawisipun para Brahmana kaliyan Raja Kertajaya
Prahara punika kadadosan amargi para Brahmana nolak nyembah raja ingkang nganggep piyambakipun punika minangka déwa
Para Brahmana akhiripun nyuwun tulung dhateng Ken Arok supados saged nglindhungi kawontenanipun
Kalondhangan punika dipunmanpaataken déning Ken Arok kanggé mberontak dhateng Kertajaya
Ing taun 1222 kadadosan perang ingkang ageng ing Ganter
Lan ing perang punika Ken Arok kasil ngasoraken Raja Kertajaya
Namanipun Kertajaya punika kaserat wonten ing kitab Nagarakretagama ingkang dipunserat nalika taun 1365 ingkang dipunanggit atusan taun sasampunipun jaman Kediri
Kajawi saking wonten ing kitab Nagarakretagama, bukti sujarah kawontenanipun tokoh Kertajaya ugi kapanggih wonten ing Prasasti Galunggung taun 1194, Prasasti Kamulan ingkang dipunserat taun 1194 ugi, Prasasti Palah kanthi angka taun 1197 saha Prasasti Wates Kulon kanthi seratan angka 1205
Saking prasasti-prasasti ingkang wonten saged dipunmangertos bilih nama gelar "abhiseka" Kertajaya inggih punika Sri Maharaja Sri Sareswara Triwikramawatara Anindita Srenggalancana Digjaya Uttunggadewa
Wonten ing kitab Pararaton, Kertajaya dipunsebat kanthi nama Prabu Dandhang Gendis
Dipun cariyosaken wonten ing pungkasaning pamarentahanipun, piyambakipun ngendika kepéngin dipunsembah déning para pendeta Hindhu saha Buda
Sampun temtu kekaremanipun wau dipuntolak déning para pandhita, lajeng para pandhita milih dipunlindhungi Ken Arok, anak buwahipun ingkang dados akuwu ing Tumapel
Ken Arok lajeng ngangkat piyambakipun minangka raja ing TUmapel lan ngandharaken bili TUmapel sampun mardika saking Kadiri
Dhandhang Gendis boten wedi babar pisan amargi piyambakipun ngendika bilih ingkang saged ngasoraken namung Siwa
Mireng pangandikanipun kados makaten, Ken Arok lajeng nganggé gelar Bhatara Guru ingkang punika nama sanèsipun saking Siwa, lajeng gerak dhateng Kadiri.
Itji Tarmizi Itji Tarmizi (wiyos ing Désa Tepi Selo, Lintau, Batu Sangkar, Sumatra Barat, 21 Juli 1939-lajeng séda ing Jakarta, 27 November 2001 kanthi yuswa 62 taun) punika satunggaling tokoh seniman seni rupa Indonésia
Itji Tarmizi sinau nglukis kathi otodidak dumugi taun 1953
Lajeng Itji Tarmizi ndhèrèk gabung ing Sanggar Pelukis Rakyat sesarengan kaliyan pelukis sanèsipun kados ta Hendra Gunawan, Affandi, Soedjojono, Trubus, Permadi Leosta, lan Tatang Ganar
Nalika éra taun 1950-an dumugi pungkasan taun 1960-an, wonten ing kalangan seniman Indonésia Itji Tarmizi kawéntar amargi karya-karyanipun ingkang ngangkat pagesangan padintenan masarakat
Itji Tarmizi ugi ndhèrèk ing Sanggar Bumi Tarung
Itji Tarmizi naté boten lulus saking Sekolah Rakyat, nanging naté ugi ketampi dados mahasiswa luar biyasa Akademi Seni Rupa Indonésia (ASRI), Yogyakarta